boende lands gelegen aende kercke te moelenbeke op dlant dat me
heedt den vivelpoel opde zijde te love wert Item noch aen ende
op twe boende lands gelegen aen de voirs kercke opde side te
halen wert aen de woenige katlijne sries Item aen ende op v
boender boschs gelegen bove de voirs woenige te molenbeke
tusscen de bossche des cloests van vliederbeke ende der hen van
walsbge Item vijf boenden eusels geheten den driesch gelegen
boven de voirs woenige te moelenbeke tusscen de goede der
voirs hen van walsberge en de voirs drieschstrate dair men
coit van zichen waert Ite aen ende op een panhuys met
huysen hove ketelen vaten tot den voirs panhuyse hoende gelege
opde hersstrate van moelenbeke inde prochie van beckevoert
te weten tpanhuys gelegen opde zijde te loven waert alre
naest den goeden henrix steenbercx Item aen ende op terdel vande
chijse toebehoende den hove van moelebeke in gelde capuyne
leven ende anden gelde rechten en heerscapen van goeden en
ontgoeden dair toe hoende van welken chijze ende heerscape
jan vanden stelve dander twe derdendele houden es aen alre
pande te moelenbeke gelegen Ite aen ende op de warande te
molenbeke gelegen tusscen de vier strate aldair gelijc dat de
voirs jan van mulken de voirs warande aldair te houden
plach Item aen ende op den chijs van scoenbeke dien de selve
jan houden was inde prochie van wersbeke gelijcme dien
chijs te leen houdende es van steve van cappendale Item v
schellinge goeds gelts aen alre pande te tielt gelegen met
alden rechte ende heerscape dair toehoende gelijc de voirs
jan de voirs goede houden was inde voirs steden luttel min
oft meer inde mate houdende Ende tvonisse der scepen
van scepen van loven wijsde dat de voirs jouff jehanne trecke
soude op de voirs goede ende onderpande vonde men dair
op te panden datme panden soude ende en vonde men
niet te panden datme dan voirtvaren soude met rechte
Aldair korfelijs van swertzenberch behoirlic voe scepen van
loven ende andersins bijder voirs jouff jehanne met consente
der abdissen ende convete vanden voirs cloeste van bortgijs
volcomelic gemechticht zijnde toech met meye ende
scepen van scepen van loven opde voirs pande ende ondpande
opde welke men niet te panden en vant Soe zijn hem